Tämän huoneiston sijainti on erinomainen, kaikkialle on lyhyt matka. Kerrosta alempana katutasossa on vilkas ravintola, ja julkinen jätteiden keruu tapahtuu puoliltaöin, joten hiljaisuus ei ala aivan alkuyöstä. Vastapäisen katedraalin äänet eivät häiritse. Monipuoliseen (ruoka)kauppaan matkaa 500m. Majoittajan edustaja on vastaanottamassa ja esittelee asunnon ominaisuudet hyvin. Asunto on hieman sokkeloinen, mikä takaa hiljaisuuden makuuhuoneissa seurustelun jatkuessa ruokailuhuoneessa. Näin vuodenvaihteessa asunto oli ensin kylmä, ja useampi lämmitin oli tarpeen, mutta ne olivatkin valmiiksi käytettävissä. Keittiö soveltuu kyllä ruoanlaittoon isommallekin joukolle. Kuuma vesi tulee kuitenkin pienestä kaasuboilerista, joten suuremman vedenkulutuksen yhteydessä suihku aiheuttaa välillä herätyksen kylmällä vedellä. Toinen suihku hieman elähtäneessä ammeessa. Talo on ikivanha ja osin epäkäytännöllinen, asunto viihtyisä ja toimiva.